કેન્દ્રમાં કોઈને દેખાયા હોય કે નહીં, પણ ત્યાં સાક્ષાત્ કૃષ્ણ જ રહ્યા છે. રાસની સરખામણી કંઈક અંશે રથના પૈડા સાથે કરવામાં રાસને સમજવામાં મદદ મળી રહે છે. રથના પૈડામાં કેન્દ્રમાં ધરી માટેનું એક છીદ્ર અનીવાર્યપણે હોય છે. એ છીદ્રમાં રથને જોડાયેલી ધરી હોય છે. કેદ્રમાંના આ છીદ્રની ફરતે જે વર્તુળ બને છે તે પરીઘ, કેન્દ્રની સાથે આરા દ્વારા જોડાય છે. ને એમ પરીઘ પર રહેલો ધાતુનો પાટો સીધો જ કેન્દ્ર સાથે જોડાયેલો રહે છે. રાસનો ગોળાકાર એ અંડાકાર બ્રહ્માંડ જ છે એવું માનવામાં તો કોઈ તકલીફ જ દેખાતી નથી.